โบว์ แยกทาง อาน้ำอ้อย คิดเห็นไม่ตรงกัน เสียใจโดนด่าเนรคุณ
ย้ำไม่คิดมีสามีใหม่,หลังกลายเป็นประเด็นทอล์กออฟเดอะทาวน์ เมื่อ ,โบว์–แวนด้า สหวงษ์, โพสต์ข้อความดราม่าต่อว่าคนใกล้ตัวคนหนึ่ง พร้อมข้อความระบุว่า อโหสิกรรมให้นะคะ สุดท้ายความ จริงจะเป็นคำตอบในทุกเรื่อง เมื่อคนมันถึงที่สุด อย่างนึงที่ทำได้คือต้องลุกมาปกป้องตัวเองค่ะ ไม่อยากทำแบบนี้ แต่ ต้องทำค่ะ พร้อมบอกเบอร์ชื่อบุคคลใหม่ที่เข้ามาดูแลเรื่องงานแทน อาน้ำอ้อย–ศรมนตรา พิชัยศรแพลง เจอ โบว์ มาร่วมงานโครงการ From hat to Heart ที่เดอะ ช็อปปส์ แกรนด์ พระราม 9 เลยถามถึงเรื่องดังกล่าว ซึ่ง โบว์ เผยว่า สิ่งที่โบว์ทำไป ยอมรับว่าคงมีหลายๆคนที่ไม่เข้าใจ แล้วทุกสิ่งทุกอย่างไตร่ตรองมาจากตัวเรา ไม่ใช่เอะอะอะไรมาโพสต์จะเอากระแส ที่ผ่านมาได้เคลียร์กับอาน้ำอ้อยมั้ย? ไม่ (ลากเสียง) ไม่ได้คุยกันนานมากแล้ว ต่างคนต่างอยู่ และใช้ชีวิตของตัวเอง ลือหึ่งว่าแตกหักจากเรื่องเงินๆทองๆ? ไม่เคยมี ปฏิเสธไม่ได้ว่าเงินสำคัญกับชีวิต แต่เรื่องเงินเรื่องทองไม่ได้สำคัญที่สุดในชีวิต เป็นเรื่องทัศนคติไม่ตรงกัน มันไม่มีใครผิดหรอก เป็นเรื่อง ของการรับงานรึเปล่า? ไม่มีเรื่องงานเลย โบว์เจออะไรมาเยอะมาก ทั้งครอบครัวของคุณปู่ คุณย่า มันผ่านภาวะนั้นมาแล้ว คือมันทำให้โบว์คิดและโตขึ้นเยอะมองว่าเงินไม่ใช่สิ่งที่สำคัญที่สุดในชีวิต เป็นเรื่องของทัศนคติที่ไม่สามารถไปด้วยกันได้? อืมความคิดไม่ตรงกัน ก็ยังเคารพคุณอาเหมือนเดิม,เรียกว่าไม่เผาผีได้มั้ย? ไม่ขนาดนั้น เราอยู่ในจุดที่เราสบายใจ เรามีความสุข ครอบครัวมีความสุขแค่นั้นพอ ทุกวันนี้เรายังคงห่วงใยท่าน แต่ด้วยว่าคนเรามีทางเลือกให้เรายืนอยู่ตรงจุดไหนให้เราสบายใจทั้งสองฝ่ายมากกว่า คิดเลยว่าวันที่โพสต์ต้องโดนด่าแน่นอนว่าอกตัญญู เนรคุณ เห็นแก่เงิน ก็เครียดนะบอกตัวเองเดี๋ยวมันก็ผ่านไป คำไหนที่เราโดนด่าแล้วรู้สึกว่าแรงที่สุด? เนรคุณมั้ง อกตัญญู โดนว่าขนาดนี้มีร้องไห้ มั้ย? เราร้องในสิ่งที่เราไม่อยากจะทำแต่เราต้องทำ เราไม่อยากทำร้ายใคร ไม่อยากโดนด่า เมื่อคนมันถึงที่สุดแล้วมันต้องลุกขึ้นมาปกป้องตัวเอง มีข่าวว่าที่ออกมาจากอาน้ำอ้อย เพราะ โบว์จะมีสามีใหม่? โอ๊ยอยากตีปากคนที่พูดจังเลย (หัวเราะ) ไม่มีหรอกค่ะ สามงสามีก็ไม่มีก็ยังคงเป็นพี่ปออยู่ โบว์หูเบาเพราะฟังคนใกล้ตัว ที่คอยมายุเรา? โบว์มีวุฒิภาวะพอ มีสมองพอที่จะไตร่ตรองก่อนว่าใครเป็นยังไง ถ้าโบว์คิดเองไม่เป็น ก็คงเลอะเทอะไม่มีจุดยืนในชีวิตแล้ว ไม่สามารถเจอหรือเข้ามาหาที่บ้านได้เลย? ต่างคนต่างอยู่ ดีกว่า ทุกคนมีจุดยืนของตัวเอง มะลิถามถึงอาน้ำอ้อยมั้ย? ความสัมพันธ์มันยังอยู่ เวลาน้องถามถึงคุณอาก็จะบอกว่าคุณอาไปทำงาน คุณอาไม่มีเวลา โบว์ไม่อยากให้เป็นแบบนี้ อยู่ดีๆจะมาหาเรื่องให้คนด่าโบว์ก็ไม่ใช่เรื่อง แต่ก็ยังยืนยันว่าถึงเวลาที่ต้องออกมาปกป้องตัวเอง.
หลังกลายเป็นประเด็นทอล์กออฟเดอะทาวน์ เมื่อ โบว์–แวนด้า สหวงษ์ โพสต์ข้อความดราม่าต่อว่าคนใกล้ตัวคนหนึ่ง
โบว์ แวนด้า สหวงษ์,อาน้ำอ้อย,อโหสิกรรม,สามีใหม่,ดราม่า,ดารา